**Molėtų rajono savivaldybės taryba**

**SPRENDIMAS**

**Dėl prašymo perduoti valstybinės žemės sklypus molėtų rajono savivaldybei valdyti, naudoti ir jais disponuoti patikėjimo teise**

2020 m. liepos    d. Nr.

Molėtai

**Projektas**

Vadovaudamasis Lietuvos Respublikos vietos savivaldos įstatymo 6 straipsnio 29 punktu, 7 straipsnio 10 punktu, 16 straipsnio 2 dalies 27 punktu, Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 7 straipsnio 2 dalies 3 punktu, Lietuvos Respublikos žemės įstatymo 7 straipsnio 3 dalimi, Lietuvos Respublikos miškų įstatymo 4 straipsnio 12 dalimi, 5 straipsnio 51 dalimi

Molėtų rajono savivaldybės taryba n u s p r e n d ž i a:

1. Prašyti Lietuvos Respublikos Vyriausybės perduoti Molėtų rajono savivaldybei valdyti, naudoti ir disponuoti patikėjimo teise valstybinės žemės sklypus viešosios paskirties rekreacijai ir poilsiui:

1.1. miškų ūkio pagrindinės žemės naudojimo paskirties sklypą Molėtų r. sav., Mindūnų sen., Mindūnų k. (sklypo plotas 2,8443 ha; kadastro Nr. 6250/0003:934; naudojimo būdas – rekreacinių miškų sklypai);

1.2. miškų ūkio pagrindinės žemės naudojimo paskirties sklypą Molėtų r. sav., Mindūnų sen., Mindūnų k. (sklypo plotas 0,9545 ha; kadastro Nr. 6250/0003:935; naudojimo būdas – rekreacinių miškų sklypai).

2. Pavesti Molėtų rajono savivaldybės administracijos direktoriui kreiptis į atitinkamas institucijas dėl šio sprendimo 1 punkte nurodytų valstybinės žemės sklypų perdavimo Molėtų rajono savivaldybei patikėjimo teise.

Šis sprendimas gali būti skundžiamas Lietuvos Respublikos administracinių bylų teisenos įstatymo nustatyta tvarka.

Savivaldybės meras